בני פרץ (קצין)

בני פרץ (נולד ב-1 בדצמבר 1962) הוא קצין צה"ל במילואים בדרגת אלוף-משנה. פרץ כיהן, בין היתר, כמפקד חטיבה 847, כסגן מפקד המרכז הלאומי לאימונים ביבשה וכמפקד קורס מפקדי טנקים.

ביוגרפיה 
פרץ גדל ולמד ברמלה. בוגר תואר שני במדעי המדינה מטעם אוניברסיטת חיפה.

שירות וקריירה צבאית 
התגייס לצבא בשנת 1980 שובץ בחיל השריון. הוא עבר הכשרה כלוחם וקורס מפקדי טנקים, והשתתף במלחמת לבנון הראשונה. בהמשך השלים קורס קציני שריון ושימש כמפקד מחלקת טנקים וכמ"פ. לאחר מכן מונה לסגן מפקד גדוד 75. בשנים 1993–1995 שירת כמפקד גדוד 82 והוביל אותו בלחימה ברצועת הביטחון. בתפקידו הבא שימש כמפקד גדוד הטירונים של חיל השריון, ולאחר מכן כמפקד גדוד 198. לאחר מכן הועלה לדרגת אלוף-משנה ובשנים 2001–2005 שירת כמפקד חטיבת מרכבות הפלדה. במקביל שימש ראש מטה עוצבת אתגר, וכן סגן מפקד המרכז הלאומי לאימונים ביבשה, לאחר תפקיד זה השתחרר מצה"ל.

קריירה אזרחית 
לאחר השחרור מהשירות הצבאי הקים פרץ חברת פרסום ובניית אתרים בשם Go443.

הערות שוליים 

אלופי-משנה בצה"ל
מפקדי גדודים בחטיבה 7
מפקדי גדודים בחטיבה 460
מפקדי חטיבת מרכבות הפלדה
רמלה: אישים
בוגרי אוניברסיטת חיפה
ישראלים שנולדו ב-1962